Larissa - Hoteliers Association

ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ «Η Μουσική ως Τέχνη»
2024-11-03 11:00 - 13:00 (Europe/Moscow) | Διαχρονικό Μουσείο Λάρισας, Λάρισα
ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ
«Η Μουσική ως Τέχνη»

ΘΕΜΑΤΙΚΟΣ ΚΥΚΛΟΣ: «Η Μουσική πάει στο Μουσείο»

ΔΙΑΧΡΟΝΙΚΟ ΜΟΥΣΕΙΟ ΛΑΡΙΣΑΣ
«Όταν η Μουσική συναντά τον Μύθον…»
Σάββατο 2 Νοεμβρίου, ώρα 18.00 και Κυριακή 3 Νοεμβρίου, ώρα 11.00

Εκπαιδευτικό πρόγραμμα αφήγησης και μουσικής για παιδιά

«Όταν η Μουσική συναντά τον Μύθον…»: Ανακαλύπτοντας τη μαγεία της μυθολογίας μετά μουσικής… στο Διαχρονικό Μουσείο Λάρισας.
Τα Εκπαιδευτικά Προγράμματα «Η Μουσική ως Τέχνη» του Δημοτικού Ωδείου Λάρισας, εγκαινιάζουν τον θεματικό κύκλο «Η Μουσική πάει στο Μουσείο» ξεκινώντας από το Διαχρονικό Μουσείο, όπου η μουσική θα συναντήσει τον μύθο.
Αυτός ο θεματικός κύκλος αποτελεί μια πολιτιστική εξερεύνηση μέσω των μουσείων της πόλης μας. Σε συνεργασία με τοπικά αρχαιολογικά και λαογραφικά μουσεία, το πρόγραμμα θα εκθέσει τα παιδιά σε ιστορικά αντικείμενα και παραδόσεις μέσω ξεναγήσεων που ενσωματώνουν μουσική.
Μια συναρπαστική και μοναδική εκπαιδευτική εμπειρία, που συνδυάζει μύθους, μουσική και παιχνίδι, περιμένει τα παιδιά αυτόν τον Νοέμβριο στο Διαχρονικό Μουσείο Λάρισας, όπου αφήγηση μύθων, ζωντανή μουσική και διαδραστικά παιχνίδια θα ενωθούν, για να εξάψουν τη φαντασία και τη δημιουργικότητά τους. Αυτό το ιδιαίτερο στο είδος του πρόγραμμα θα μεταφέρει τους συμμετέχοντες στον μυθικό κόσμο της Θεσσαλίας, όπου θα συναντήσουν θρυλικούς μυθικούς χαρακτήρες και θα εξερευνήσουν τα μουσειακά εκθέματα με τρόπους που δεν είχαν ξαναδεί.

Το Σάββατο 2 Νοεμβρίου, στις 6:00 μ.μ. και την Κυριακή 3 Νοεμβρίου, στις 11:00 π.μ. τα παιδιά θα ταξιδέψουν σε αρχαίους μύθους που συνδέονται με την ιστορία και τα εκθέματα του μουσείου μέσα από την αφήγηση της Νίκης Κάπαρη. Ο μουσικός και συνθέτης Γιάννης Ψειμάδας θα συνοδεύσει τις ιστορίες με μια ποικιλία οργάνων, δημιουργώντας μαγευτικά ηχοτοπία και τραγούδια που ενισχύουν την αφήγηση και εμπλέκουν τις αισθήσεις. Το πρόγραμμα θα ολοκληρωθεί με διαδραστικά παιχνίδια σχεδιασμένα από την Ολυμπία Τσαγιάννη, που θα αντικατοπτρίζουν και θα επεκτείνουν όσα έμαθαν τα παιδιά κατά τη διάρκεια της εμπειρίας της αφήγησης. Αυτές οι δραστηριότητες θα ενθαρρύνουν τη συμμετοχή και τη φαντασία των παιδιών, προσκαλώντας τα να συνδεθούν με τους μύθους και τη μουσική με παιχνιδιάρικους τρόπους.

**Σχεδιασμός, Οργάνωση και Συντονισμός:**
Ολυμπία Τσαγιάννη

Η είσοδος είναι ελεύθερη (περιορισμένη διαθεσιμότητα, απαιτείται δήλωση συμμετοχής). Το πρόγραμμα υλοποιείται με την υποστήριξη της Αντιδημαρχίας Πολιτισμού του Δήμου Λαρισαίων και τη συνεργασία του Διαχρονικού Μουσείου Λάρισας με το Δημοτικό Ωδείο Λάρισας.
Σάββατο 2 Νοεμβρίου 2024** 6:00 μ.μ.
Κυριακή 3 Νοεμβρίου 2024** 11:00 π.μ.
Διαχρονικό Μουσείο Λάρισας

ΔΗΛΩΣΕΙΣ ΣΥΜΜΕΤΟΧΗΣ: 24-31/10, καθημερινά 08.00-20.00.
Διαχρονικό Μουσείο Λάρισας, τηλ. 2413 508242

ΠΑΙΔΙΚΗ-ΕΦΗΒΙΚΗ ΣΚΗΝΗ ΠΕΡΙΟΔΟΣ 2024-25 «Αγαπητέ μου Τσάρλυ, Kαλά Χριστούγεννα»
2024-11-03 12:00 - 12:50, 2024-11-10 12:00 - 12:50, 2024-11-24 12:00 - 12:50 | Θέατρο «Κώστας Τσιάνος», Λάρισα
ΠΑΙΔΙΚΗ-ΕΦΗΒΙΚΗ ΣΚΗΝΗ
ΠΕΡΙΟΔΟΣ 2024-25

«Αγαπητέ μου Τσάρλυ, Καλά Χριστούγεννα»
Της Σοφιάννας Θεοφάνους
Θέατρο «Κώστας Τσιάνος»

Το θεατρικό έργο για παιδιά και εφήβους «Αγαπητέ μου Τσάρλυ, καλά Χριστούγεννα» της Σοφιάννας Θεοφάνους, ανεβαίνει στην παιδική – εφηβική σκηνή του Θεσσαλικού Θεάτρου σε σκηνοθεσία του Σίμου Κακκάλα, κατασκευή κουστουμιών – μασκών και σκηνικού της Μάρθας Φωκά και μουσική του Πέτρου Μάλαμα. Πρεμιέρα: 6 Οκτωβρίου στην σκηνή «Κώστας Τσιάνος».

Το έργο
Είναι ένα σύγχρονο έργο που βασίστηκε σε ιστορίες προσφύγων, οι οποίοι συμμετείχαν στα εργαστήρια που πραγματοποιήθηκαν στο Εθνικό Θέατρο την περίοδο 2018-2019. Έχει τιμηθεί με το Κρατικό Βραβείο Συγγραφής Θεατρικού Έργου για Παιδιά το 2020. Είναι γεμάτο χιούμορ και γενναιοδωρία που μιλά για την αγάπη, την φιλία, τις ανάγκες, την βαθιά επικοινωνία, την μοναξιά, την φαντασία, την ελπίδα, το όνειρο, τα κοινωνικά και πολιτισμικά στοιχεία, την δημιουργία ενός νέου κόσμου όπου κυριαρχεί η ανθρωπιά και η αγάπη.

Υπόθεση
Στη μέση του πουθενά συναντιούνται ένα αγόρι και ένα κορίτσι.. Τα δυο παιδιά προσπαθούν να επικοινωνήσουν με έναν τοίχο ορθωμένο ανάμεσα τους που εμποδίζει την οπτική επαφή. Αναγκάζονται να επικοινωνήσουν, να γνωριστούν, να μοιραστούν τα άγχη, τις αγωνίες, τις αναμνήσεις και τα συναισθήματα τους, τις ανάγκες τους, τα όνειρα τους για το αύριο, να ανταλλάξουν δώρα αλλά όχι βλέμματα. Ο τοίχος μοιάζει ανυπέρβλητος, πέφτει πυκνό χιόνι, τα παιδιά κρυώνουν. Θέλουν να συναντηθούν, να γνωριστούν, να κοιταχτούν στα μάτια, να αγκαλιαστούν και να ενώσουν τους κόσμους τους.

Ταυτότητα παράστασης
Κείμενο: Σοφιάννα Θεοφάνους
Σκηνοθεσία: Σίμος Κακκάλας
Μάσκες, σκηνικά, κοστούμια: Μάρθα Φωκά
Σχεδιασμός φωτισμών: Σοφία Αλεξιάδου
Μουσική σύνθεση: Πέτρος Μάλαμας
Παίζουν: Πέτρος Μάλαμας, Λυδία Βύρλα
Παραγωγή: Θεσσαλικό Θέατρο

Παραστάσεις πρωινές για σχολεία: 9.30 και 11.30 (Δευτέρα έως Παρασκευή)

Παραστάσεις ανοιχτές στο κοινό:
Κυριακή 6 Οκτωβρίου 7.00μ.μ.
Κυριακή 13 Οκτωβρίου 12.00μ.μ.
Κυριακή 20 Οκτωβρίου 12.00μ.μ.
Κυριακή 3 Νοεμβρίου 12.00μ.μ.
Κυριακή 10 Νοεμβρίου 12.00μ.μ.
Κυριακή 24 Νοεμβρίου 12.00μ.μ.

Διάρκεια παράστασης: 50΄
Τιμή εισιτηρίου για σχολεία: 5 ευρώ
Τιμή εισιτηρίου για ενήλικες: 10 ευρώ (στις ανοιχτές παραστάσεις για το κοινό)

Εισιτήρια για τις Κυριακάτικες παραστάσεις more.com
https://www.more.com/theater/agapite-mou-tsarly-kala-xristougenna/

Τηλέφωνο ταμείου: 2410 533417

Χορηγοί επικοινωνίας:
ΕΡΤ, ΕΡΤ3, ΘΕΣΣΑΛΙΑ ΤΗΛΕΟΡΑΣΗ, FormediaTV, TRT, radioTRT, Εφημερίδα Ελευθερία,Θεσσαλικέςεπιλογές, larissanet εφημερίδα, Larissanet.gr, Larissapress.gr, Formediaradio99,8, OnLarisa,.gr, Paidis.com, kosmoslarissa.gr, λαρισινά, larissorama.gr, TheNewspaper.gr, Ραδιοφωνικη λέσχη(Τρικάλων)97,6, Thelarissapaper.gr, radioΤύρναβοςfm103,8, Ραδιόφωνο 99,4 Πόλις, elassona884.gr, iLarissa.gr, τι Νέα Λάρισα; Larissa DeeJay95,7, Δημοτική Ραδιοφωνία Λάρισας 93,6, Musica Radio, Tirnavos Press, CAMPOS 97,8, larissaevents.gr, CityKidsGuide

«Λάρισα και αρχαιότητες: αναζητώντας τον πλούτο της μητρόπολης της Θεσσαλίας μέσα από τα αρχεία»
2024-11-28 19:00 - 21:00 | Διαχρονικό Μουσείο Λάρισας, Λάρισα
Με αφορμή τη συμπλήρωση των εννέα χρόνων λειτουργίας του Διαχρονικού Μουσείου Λάρισας, η Εφορεία Αρχαιοτήτων Λάρισας διοργανώνει την Πέμπτη 28 Νοεμβρίου 2024 και ώρα 19.00 στον χώρο του Μουσείου εκδήλωση, ανοιχτή στο κοινό, με θέμα: «Λάρισα και αρχαιότητες: αναζητώντας τον πλούτο της μητρόπολης της Θεσσαλίας μέσα από τα αρχεία». Θα μιλήσει η Μαρία Σταματοπούλου, καθηγήτρια του Τομέα Κλασικών Σπουδών στο Lincoln College του Πανεπιστημίου της Οξφόρδης, σχετικά με τα ευρήματα της αρχαιολογικής έρευνας στη Λάρισα και την ευρύτερη περιοχή της, από την απελευθέρωση της Θεσσαλίας έως το 1960, μέσα από την αναδίφηση σε ποικίλο αρχειακό υλικό. Πρόκειται για μια νέα ματιά σε σωζόμενα αρχεία εγγράφων, φωτογραφιών και σχεδίων, που φέρνει στο φως τις προσπάθειες προστασίας και ανάδειξης των τοπικών αρχαιοτήτων, οι οποίες δεν υπήρξαν πάντα απρόσκοπτες ή ακίνδυνες στο πέρασμα των χρόνων.
Μετά την ομιλία θα ακολουθήσει μουσική συναυλία με τη Ρούλα Πίκουλα και τον Αποστόλη Γιάγκο στο πιάνο, την οποία διοργανώνει το Αναψυκτήριο του Διαχρονικού Μουσείου.
Η συγκεκριμένη εκδήλωση αποτελεί την αφετηρία για σειρά δράσεων της Υπηρεσίας, που θα πραγματοποιηθούν το 2025, στο πλαίσιο της συμπλήρωσης 50 χρόνων από την ίδρυσή της.

Ημερομηνία και ώρα: Πέμπτη 28 Νοεμβρίου 2024, ώρα 19.00
Τοποθεσία: Διαχρονικό Μουσείο Λάρισας

4ο Περιφερειακό Συνέδριο της Πανελλήνιας Ομοσπονδίας Ξενοδόχων, 3 Δεκεμβρίου, Λάρισα
2024-12-03 10:00 - 15:00 | Διαχρονικό Μουσείο Λάρισας, Λάρισα
Η Πανελλήνια Ομοσπονδία Ξενοδόχων σε συνεργασία με την Ένωση Ξενοδόχων Ν. Λάρισας ανακοινώνουν τη διεξαγωγή του 4ου Περιφερειακού Συνεδρίου της ΠΟΞ στη Λάρισα, στις 3 Δεκεμβρίου, σε αίθουσα του Διαχρονικού Μουσείου Λάρισας, υπό την αιγίδα της Περιφέρειας Θεσσαλίας και του Δήμου Λαρισαίων.
Η επιλογή της Λάρισας υπογραμμίζει την αξία της Θεσσαλίας συνολικά, σε μια περίοδο που η ανάπτυξη του τουρισμού μπορεί να προσφέρει ισχυρή ώθηση στην τοπική οικονομία, καθώς η ΠΟΞ, η οποία εκπροσωπεί πάνω από το 70% των ξενοδοχειακών επιχειρήσεων, οι οποίες συνεισφέρουν 10,5 δισεκατομμύρια ευρώ στο ΑΕΠ και απασχολούν περίπου 230.000 εργαζομένους, αναγνωρίζει τη σημασία της περιοχής στον ευρύτερο τουριστικό σχεδιασμό.
Παρά το γεγονός ότι αυτή τη στιγμή ο τουρισμός στη Θεσσαλία εκπροσωπεί λίγο πάνω από το 1% της συνολικής τουριστικής δραστηριότητας της χώρας, είναι απόλυτα εφικτό με στοχευμένες επενδύσεις και συνεργασίες να αξιοποιηθούν τα μοναδικά ανταγωνιστικά πλεονεκτήματα – το πλούσιο φυσικό περιβάλλον, τα πολιτιστικά μνημεία, και οι ακτογραμμές – ώστε να αναβαθμιστεί η θέση της περιοχής στον τουριστικό χάρτη της χώρας.
Στο συνέδριο θα συμμετέχουν ως Ομιλητές παράγοντες της Κυβέρνησης, της Περιφερειακής και Τοπικής αυτοδιοίκησης, εκπρόσωποι κλαδικών φορέων. Απευθύνεται και αναμένεται να το παρακολουθήσουν όλοι όσοι συμμετέχουν στην διαμόρφωση της τουριστικής εμπειρίας, ιδιοκτήτες και διευθυντικά στελέχη Ξενοδοχείων, Τουριστικών Καταλυμάτων, Ταξιδιωτικών γραφείων και Επιχειρήσεων παροχής τουριστικών δραστηριοτήτων και υπηρεσιών από όλη τη Θεσσαλία και τις όμορες Περιφέρειες.
Οι θεματικές ενότητες οι οποίες θα συζητηθούν είναι:

Τουρισμός στην Εποχή της Κλιματικής Κρίσης: Προσαρμογή Στρατηγικών για Βιωσιμότητα
Εναλλακτικές Μορφές Τουρισμού: Δημιουργία Μοναδικών Εμπειριών στη Θεσσαλία
Έξυπνες Πόλεις και Τουρισμός: Καινοτόμες Υποδομές για το Μέλλον
Η σημασία της προβολής στην τουριστική ανάπτυξη
Νησιωτικότητα: Προκλήσεις και Ευκαιρίες

Τέλος, θα γίνει παρουσίαση του Ελληνικού Πρωινού στη Θεσσαλία από το Ξενοδοχειακό Επιμελητήριο Ελλάαδος.

Παρακολούθηση Συνεδρίου:
Για όσους ενδιαφέρονται να παρακολουθήσουν το συνέδριο, η είσοδος είναι δωρεάν, με εγγραφή πατώντας στη φόρμα παρακάτω:

Δείτε το φωτογραφικό άλμπουμ του συνεδρίου εδώ.

Χορηγοί ΠΟΞ:
Χρυσοί Χορηγοί

Χορηγοί

Project Based Χορηγοί

Χορηγοί Συνεδρίου:
Μεγάλοι Χορηγοί

«Ο Καρυοθραύστης πάει στο μουσείο»: Χριστουγεννιάτικο θεατρικό παιχνίδι στο Διαχρονικό Μουσείο Λάρισας
2024-12-22 11:00 - 12:30 | Διαχρονικό Μουσείο Λάρισας, Λάρισα
Η Εφορεία Αρχαιοτήτων Λάρισας διοργανώνει χριστουγεννιάτικη γιορτή για τα παιδιά την Κυριακή 22 Δεκεμβρίου και ώρα 11:00 – 12.30 το πρωί στο Διαχρονικό Μουσείο, σε συνεργασία με το εργαστήρι παιδαγωγικής θεάτρου-θεατρικού παιχνιδιού Δίχως Ωμέγα.
Παιδιά των πρώτων τάξεων του δημοτικού -Α’, Β’ και Γ’- θα συμμετάσχουν σε ένα διασκεδαστικό χριστουγεννιάτικο θεατρικό παιχνίδι, φτιαγμένο γι’ αυτά: Ο Καρυοθραύστης, που από παραδοσιακό εργαλείο έγινε διάσημο παιδικό παιχνίδι με καλλιτεχνικό ενδιαφέρον, πάει στο μουσείο και ζωντανεύει μέσα σε ένα χριστουγεννιάτικο όνειρο!
Λόγω του περιορισμένου αριθμού θέσεων είναι απαραίτητη η δήλωση συμμετοχής στο τηλέφωνο 2413508242, καθημερινά εκτός Τρίτης, 09.00-15.00. Θα τηρηθεί σειρά προτεραιότητας.
Την ίδια ώρα θα οργανωθεί ξενάγηση στο μουσείο για τους γονείς και άλλους ενδιαφερόμενους. Η συμμετοχή των παιδιών είναι δωρεάν, ενώ για τους ενήλικες ισχύει το εισιτήριο του μουσείου.

Ημερομηνία και ώρα: Κυριακή 22 Δεκεμβρίου, ώρα 11:00 – 12.30
Τοποθεσία: Διαχρονικό Μουσείο Λάρισας

Η Ζουλιέτ την Άνοιξη (Juliette au printemps) | Θερινός κινηματογράφος Σινέ Μύλος “Μπαρμπής Βοζαλής”
2025-06-02 22:00 - 23:30 | Σινέ Μύλος “Μπαρμπής Βοζαλής”
Η αγαπημένη συνήθεια των Λαρισαίων, ο θερινός κινηματογράφος Σινέ Μύλος “Μπαρμπής Βοζαλής”, στο Μύλο του Παππά, ανοίγει τις πόρτες του τη Δευτέρα 2 Ιουνίου 2025 και υπόσχεται, μέσα από 20 υπέροχες ταινίες, να κάνει τα βράδια μας πιο όμορφα, κάτω από τον έναστρο ουρανό, με πλήθος συνεργασιών όπως η Κινηματογραφική Λέσχη Λάρισας, το Γαλλικό Ινστιτούτο-Γαλλική Πρεσβεία, το Διεθνές Φεστιβάλ Κινηματογράφου Λάρισας IFFL, τον Πολιτιστικό Σύλλογο Φίλων Μουσικής Ennio Morricone Ελλάδας και το Δημοτικό Συμβούλιο Νεολαίας.
Ταινίες ρομαντικές, κομεντί, βιογραφικές, δραματικές, θρίλερ με γνωστούς πρωταγωνιστές του Αμερικάνικου, του Γαλλικού, του Βρετανικού κι όχι μόνο κινηματογράφου, που απασχόλησαν τους κριτικούς. Ταινίες ακόμα και για τους πιο απαιτητικούς σινεφίλ. Ταινίες που αγαπήθηκαν από το κοινό, που απέσπασαν βραβεία σε κινηματογραφικά φεστιβάλ, αλλά κι άλλες που δίχασαν κοινό και κριτικούς. Το σίγουρο είναι πως και φέτος ο θερινός κινηματογράφος του Δήμου Λαρισαίων, σε συνεργασία με την Κινηματογραφική Λέσχη Λάρισας, θα μονοπωλήσει τα ζεστά καλοκαιρινά μας βράδια.
Την πρώτη εβδομάδα θα πραγματοποιηθούν προβολές με είσοδο ελεύθερη.
Από τη Δευτέρα 2 έως την Τετάρτη 4 Ιουνίου θα πραγματοποιηθούν προβολές αξιόλογων ταινιών του γαλλικού κινηματογράφου, σε συνεργασία με το Γαλλικό Ινστιτούτο Λάρισας-Γαλλική Πρεσβεία, μέσω της πλατφόρμας IF Cinéma.
Δευτέρα 2 Ιουνίου 2025 | 22:00
Η Ζουλιέτ την Άνοιξη | Juliette au printemps
(Γαλλία 2024, 96’, Δραματική Κομεντί, Έγχρ.)
Η Ζουλιέτ, μια νεαρή εικονογράφος παιδικών βιβλίων, φεύγει από την πόλη για να περάσει λίγες μέρες με την οικογένειά της: τον πατέρα της, που είναι τόσο συνεσταλμένος που μπορεί να εκφραστεί παρά μόνο με αστεία, τη ζωγράφο μητέρα της, που ζει τη ζωή στο έπακρο- την αγαπημένη της γιαγιά, που τα έχει χάσει – και την αδελφή της, μια μητέρα που έχει καταβληθεί από την εξαντλητική καθημερινότητά της . Μέσα από αυτό το χαρωπό χάος, αναμνήσεις και μυστικά θα βγουν στην επιφάνεια ενώ η Ζουλιέτ θα γνωρίσει τον Πολλούξ, έναν ρομαντικό και αξιαγάπητο νεαρό.
Είσοδος ελεύθερη.

A la belle étoile | Θερινός κινηματογράφος Σινέ Μύλος “Μπαρμπής Βοζαλής”
2025-06-03 22:00 - 23:59 | Σινέ Μύλος “Μπαρμπής Βοζαλής”
Η αγαπημένη συνήθεια των Λαρισαίων, ο θερινός κινηματογράφος Σινέ Μύλος “Μπαρμπής Βοζαλής”, στο Μύλο του Παππά, ανοίγει τις πόρτες του τη Δευτέρα 2 Ιουνίου 2025 και υπόσχεται, μέσα από 20 υπέροχες ταινίες, να κάνει τα βράδια μας πιο όμορφα, κάτω από τον έναστρο ουρανό, με πλήθος συνεργασιών όπως η Κινηματογραφική Λέσχη Λάρισας, το Γαλλικό Ινστιτούτο-Γαλλική Πρεσβεία, το Διεθνές Φεστιβάλ Κινηματογράφου Λάρισας IFFL, τον Πολιτιστικό Σύλλογο Φίλων Μουσικής Ennio Morricone Ελλάδας και το Δημοτικό Συμβούλιο Νεολαίας.
Ταινίες ρομαντικές, κομεντί, βιογραφικές, δραματικές, θρίλερ με γνωστούς πρωταγωνιστές του Αμερικάνικου, του Γαλλικού, του Βρετανικού κι όχι μόνο κινηματογράφου, που απασχόλησαν τους κριτικούς. Ταινίες ακόμα και για τους πιο απαιτητικούς σινεφίλ. Ταινίες που αγαπήθηκαν από το κοινό, που απέσπασαν βραβεία σε κινηματογραφικά φεστιβάλ, αλλά κι άλλες που δίχασαν κοινό και κριτικούς. Το σίγουρο είναι πως και φέτος ο θερινός κινηματογράφος του Δήμου Λαρισαίων, σε συνεργασία με την Κινηματογραφική Λέσχη Λάρισας, θα μονοπωλήσει τα ζεστά καλοκαιρινά μας βράδια.
Την πρώτη εβδομάδα θα πραγματοποιηθούν προβολές με είσοδο ελεύθερη.
Από τη Δευτέρα 2 έως την Τετάρτη 4 Ιουνίου θα πραγματοποιηθούν προβολές αξιόλογων ταινιών του γαλλικού κινηματογράφου, σε συνεργασία με το Γαλλικό Ινστιτούτο Λάρισας-Γαλλική Πρεσβεία, μέσω της πλατφόρμας IF Cinéma.
Τρίτη 3 Ιουνίου 2025 | 22:00
A la belle étoile
(Γαλλία 2023, 110’, Βιογραφία, Έγχρ.)
Από νεαρή ηλικία, ο Yazid είχε μόνο ένα πάθος: τη ζαχαροπλαστική. Μεγαλωμένος σε ανάδοχες οικογένειες, ο νεαρός έχει διαμορφώσει έναν αδάμαστο χαρακτήρα. Θα ταξιδέψει από το Epernay ως το Παρίσι, περνώντας από το Μονακό και θα προσπαθήσει να κάνει το όνειρό του πραγματικότητα: να εργαστεί για τους μεγαλύτερους σεφ ζαχαροπλαστικής και να γίνει ο καλύτερος.
Είσοδος ελεύθερη.

Περιπλανώμενος (Sur les chemins noir) | Θερινός κινηματογράφος Σινέ Μύλος “Μπαρμπής Βοζαλής”
2025-06-04 22:00 - 23:30 | Σινέ Μύλος “Μπαρμπής Βοζαλής”
Η αγαπημένη συνήθεια των Λαρισαίων, ο θερινός κινηματογράφος Σινέ Μύλος “Μπαρμπής Βοζαλής”, στο Μύλο του Παππά, ανοίγει τις πόρτες του τη Δευτέρα 2 Ιουνίου 2025 και υπόσχεται, μέσα από 20 υπέροχες ταινίες, να κάνει τα βράδια μας πιο όμορφα, κάτω από τον έναστρο ουρανό, με πλήθος συνεργασιών όπως η Κινηματογραφική Λέσχη Λάρισας, το Γαλλικό Ινστιτούτο-Γαλλική Πρεσβεία, το Διεθνές Φεστιβάλ Κινηματογράφου Λάρισας IFFL, τον Πολιτιστικό Σύλλογο Φίλων Μουσικής Ennio Morricone Ελλάδας και το Δημοτικό Συμβούλιο Νεολαίας.
Ταινίες ρομαντικές, κομεντί, βιογραφικές, δραματικές, θρίλερ με γνωστούς πρωταγωνιστές του Αμερικάνικου, του Γαλλικού, του Βρετανικού κι όχι μόνο κινηματογράφου, που απασχόλησαν τους κριτικούς. Ταινίες ακόμα και για τους πιο απαιτητικούς σινεφίλ. Ταινίες που αγαπήθηκαν από το κοινό, που απέσπασαν βραβεία σε κινηματογραφικά φεστιβάλ, αλλά κι άλλες που δίχασαν κοινό και κριτικούς. Το σίγουρο είναι πως και φέτος ο θερινός κινηματογράφος του Δήμου Λαρισαίων, σε συνεργασία με την Κινηματογραφική Λέσχη Λάρισας, θα μονοπωλήσει τα ζεστά καλοκαιρινά μας βράδια.
Την πρώτη εβδομάδα θα πραγματοποιηθούν προβολές με είσοδο ελεύθερη.
Από τη Δευτέρα 2 έως την Τετάρτη 4 Ιουνίου θα πραγματοποιηθούν προβολές αξιόλογων ταινιών του γαλλικού κινηματογράφου, σε συνεργασία με το Γαλλικό Ινστιτούτο Λάρισας-Γαλλική Πρεσβεία, μέσω της πλατφόρμας IF Cinéma.
Τετάρτη 4 Ιουνίου 2025 | 22:00
Περιπλανώμενος | Sur les chemins noir
(Γαλλία 2022, 95’, Δράμα, Έγχρ.)
Ο Pierre, διάσημος εξερευνητής και συγγραφέας, ταξιδεύει τακτικά σε όλο τον κόσμο αναζητώντας την περιπέτεια. Ένα βράδυ, σκαρφαλώνει μεθυσμένος στην πρόσοψη ενός ξενοδοχείου με αποτέλεσμα να πέσει από ύψος πολλών ορόφων. Βρίσκεται σε βαθύ κώμα. Όταν ξυπνάει μετά βίας μπορεί να σταθεί όρθιος. Αποφασίζει ωστόσο να ταξιδέψει σε όλη τη Γαλλία με τα πόδια, ακολουθώντας ξεχασμένα μονοπάτια.
Είσοδος ελεύθερη.

Εγκαίνια περιοδικής έκθεσης «Σπόροι Τέχνης» | Μια διεπιστημονική και καλλιτεχνική συνέργεια στο Διαχρονικό Μουσείο Λάρισας
2025-06-05 20:00 - 22:00 | Διαχρονικό Μουσείο Λάρισας, Λάρισα
Στο πλαίσιο των εορταστικών εκδηλώσεων για τα 25 χρόνια από την ίδρυση και λειτουργία του Τμήματος Βιοχημείας και Βιοτεχνολογίας του Πανεπιστημίου Θεσσαλίας, το Διαχρονικό Μουσείο Λάρισας φιλοξενεί στην αίθουσα περιοδικών εκθέσεων την ομαδική εικαστική έκθεση του Σωματείου Εικαστικών Καλλιτεχνών Λάρισας «8» με τίτλο «Σπόροι Τέχνης», σε επιμέλεια της Αρχαιολόγου-Ιστορικού Τέχνης Ειρήνης Ρώσσιου.
Η έκθεση αποτελεί σημαντική πρωτοβουλία του Τμήματος Βιοχημείας και Βιοτεχνολογίας του Πανεπιστημίου Θεσσαλίας, σε συνεργασία με την Εφορεία Αρχαιοτήτων Λάρισας και το Σωματείο Εικαστικών Λάρισας «8», συνδυάζοντας την επιστήμη με την τέχνη.
Στην Προϊστορική Θεσσαλία, ήδη από τη νεολιθική εποχή (περίπου 6600-3300 π.Χ.), το σιτάρι αποτελούσε βασικό στοιχείο της διατροφής, μαζί με άλλα δημητριακά, όπως το κριθάρι, το κεχρί και το ρόβι. Οι ανασκαφές και οι επιφανειακές έρευνες στη Θεσσαλική γη αποκαλύπτουν πολύτιμες πληροφορίες για τα σιτηρά από τα προϊστορικά χρόνια. Οι αρχαιολογικές και αρχαιοβοτανικές ενδείξεις λειτουργούν ως ιστορικές μαρτυρίες που υποστηρίζουν το σύγχρονο ερευνητικό έργο του Πανεπιστημιακού Τμήματος Βιοχημείας και Βιοτεχνολογίας. Αρχαιολογικά ευρήματα, μεταξύ των οποίων σπόροι δημητριακών, μυλόπετρες και τριπτήρες που χρησιμοποιούνται από τη νεολιθική εποχή για την άλεση των σιτηρών, αποθηκευτικά αγγεία, πιθάρια και αμφορείς, για την αποθήκευση, τη φύλαξη και τη μεταφορά των σιτηρών, αλλά και τύποι νεολιθικών ειδωλίων με «σταρόσχημα» μάτια, εκτίθενται στις προθήκες του Διαχρονικού Μουσείου Λάρισας και εντάσσονται στο αφηγηματικό πλαίσιο του μουσειολογικού προγράμματός του, φωτίζοντας την ιστορική διάσταση της έκθεσης.
Η έκθεση «Σπόροι Τέχνης» αποτελεί μια γόνιμη συνάντηση της επιστήμης με την καλλιτεχνική έκφραση. Η σύγχρονη έρευνα γύρω από τους σπόρους — τη γενετική ποικιλομορφία, την κλιματική ανθεκτικότητα και την τροφική επάρκεια — γίνεται αφετηρία για εικαστική διερεύνηση. Αναδεικνύεται έτσι το δυναμικό τρίπτυχο της τέχνης, της αρχαιολογίας και της επιστήμης, που συνεργάζονται για να διευρύνουν την ανθρώπινη γνώση και εμπειρία.
Μέσα από τα έργα των δεκαεννέα εικαστικών, οι τρεις αυτοί τομείς αλληλοσυμπληρώνονται προσφέροντας πολύτιμες οπτικές για το παρελθόν, το παρόν και το μέλλον του ανθρώπινου πολιτισμού. Η σύνδεσή τους μας βοηθά να κατανοήσουμε σε βάθος τον κόσμο γύρω μας, να εκτιμήσουμε την πολιτιστική μας κληρονομιά και να εμπνευστούμε για νέες ανακαλύψεις και δημιουργίες.
Συμμετέχουν με αλφαβητική σειρά οι εικαστικοί, μέλη του Σωματείου Εικαστικών Λάρισας «8»:
Γιαλαμά Αναστασία, Διαμαντή Άρτεμις, Ζάζος Αχιλλέας, Κακάβα Στέλλα, Καλούδη Ειρήνη, Κρανιώτου Λιάνα, Κυριαζή Έλλη, Λαγού Μαρία, Λάνταβου Ευτυχία, Μακρής Πάρης, Μάτας Νίκος, Νανούλη Ναπολεάνα, Παναγιώτου Μαρία, Παπατζέλου Αθανασία, Παπατζέλου Μαρία, Ρόπλου Άννα, Σαρλή Ελένη, Σέντζας Βασίλης, Τσάτσαβου Άννα.
Εγκαίνια έκθεσης:
Πέμπτη 5 Ιουνίου 2025, ώρα 20.00
Αίθουσα περιοδικών εκθέσεων του Διαχρονικού Μουσείου Λάρισας
Διάρκεια έκθεσης έως 30 Σεπτεμβρίου 2025

Είσοδος ελεύθερη.

Ελευθερία Αρβανιτάκη - Μάριος Φραγκούλης | Φεστιβάλ Από τον Όλυμπο στο Κύμα
2025-07-10 21:00 - 23:00 | Πάρκο Χρωμάτων, Λάρισα
ΠΑΡΚΟ ΤΩΝ ΧΡΩΜΑΤΩΝ(ΧΑΤΖΗΧΑΛΑΡ) | ΛΑΡΙΣΑ«Πρώτη φορά»10 Ιουλίου 2025 | 9.00μ.μ.
Δύο υπέροχοι και σπουδαίοι καλλιτέχνες με πορείες ακριβές, δύο καλλιτέχνες που ταξίδεψαν σε όλες τις ηπείρους με τις φωνές τους, δύο διαφορετικές διαδρομές στα παράλληλα σύμπαντα της μουσικής, συναντιούνται για πρώτη φορά επί σκηνής.
Η Ελευθερία Αρβανιτάκη κι ο Μάριος Φραγκούλης πλέκουν τα τραγούδια και τις φωνές τους σε μία παράσταση που φωτίζει τις ψυχές μας με τον μαγικό τρόπο των τραγουδιών και της ερμηνείας τους.
Η «πρώτη φορά» της Ελευθερίας Αρβανιτάκη και του Μάριου Φραγκούλη είναι μια παράσταση που θα θυμόμαστε και που θα θέλουμε να την ζήσουμε σε πολλές επαναλήψεις.
Δείτε το πρόγραμμα των εκδηλώσεων του Φεστιβάλ εδώ.
Είσοδος ελεύθερη!

Φεστιβάλ Από τον Όλυμπο στο Κύμα 2025
2025-07-10 21:00 - 2025-08-13 23:30
ΦΕΣΤΙΒΑΛ ΑΠΟ ΤΟΝ ΟΛΥΜΠΟ ΣΤΟ ΚΥΜΑ 2025 – ΠΕΡΙΦΕΡΕΙΑ ΘΕΣΣΑΛΙΑΣ
Το Φεστιβάλ αυτό με έμφαση στην σύγχρονη νεανική μουσική, χτίζει το τοπικό αλλά και συμβολικό αφήγημα της Θεσσαλίας ως ενιαίου χώρου που συνδέει τον εμβληματικό Όλυμπο από τη μεριά της Ελασσόνας, με τα Τέμπη και το Αιγαίο.
Αυτή η φυσική διαδρομή από τον Όλυμπο στα Τέμπη επανασημασιοδοτεί τη μυθική Θεσσαλία των Θεών και των Περιηγητών.
Το Φεστιβάλ πραγματοποιείται σε τοπόσημα της Λάρισας όπως η Δημοτική Πινακοθήκη, Μουσείο Γ. Κατσίγρα και το Πάρκο των Χρωμάτων, επαναπροικοδοτεί και συστήνει ως τόπο πολιτισμού την Αθηνά Κανάου της Ελασσόνας – ένα σπουδαίο βιομηχανικό χώρο – και φτάνει στον Αγιόκαμπο και το Καστρί Λουτρό, στο Θεσσαλικό Αιγαίο.
Δείτε το πρόγραμμα των εκδηλώσεων εδώ.
Είσοδος Ελεύθερη!

Bloody Hawk, 12ος Πίθηκος, Χαρά | Φεστιβάλ Από τον Όλυμπο στο Κύμα
2025-08-02 21:00 - 23:00 | Παλιά Καπναποθήκη, Ελασσόνα
ΠΑΛΙΑ ΚΑΠΝΑΠΟΘΗΚΗ, ΕΛΑΣΣΟΝΑ
2 Αυγούστου 2025 | 9.00μ.μ.
Ο Bloody Hawk γεννήθηκε στη Ξάνθη και ξεκίνησε την καριέρα του το 2012 στην ηλικία των 16 ετών. Αποτελεί μία από αυτές τις περιπτώσεις καλλιτεχνών που ωριμάζουν στον χρόνο, ακμάζουν, μεγαλώνουν σε δημοτικότητα και καλλιτεχνικό εκτόπισμα, χωρίς όμως να χάσουν την επαφή με την πρώτη ύλη, πάνω στην οποία αμείλικτα τα πρώτα τους βήματα.
Λάτρης της παλιάς ραπ σχολής, εργατικός όσο λίγοι, παρά τη μεγάλη του επιτυχία, παρέμεινε το “παιδί της διπλανής πόρτας”. Η λυρικότητα, ο ρεαλισμός, το πάθος και η ενδυνάμωση είναι μερικά από τα κύρια στοιχεία που χαρακτηρίζουν τα τραγούδια και την ταυτότητά του.
Με 5 πλήρεις δισκογραφικές δουλειές, αρακάριστά sold out shows σε στάδια και θέατρα, σε Ελλάδα και Κύπρο, αλλεπάλληλες βραβεύσεις και πολυάριθμες δράσεις κοινωνικής ευθύνης, αλλά και την πρόσφατη είσοδό τους στις κινηματογραφικές αίθουσες με το υπερπενταψήφιο βιογραφικό ντοκιμαντέρ “ΕΜΕΙΣ: Μια Ταινία για τον Bloody Hawk”, ο ράπερ από την Ξάνθη έχει καταφέρει να εδραιωθεί επάξια ως ένας από τους πιο αυθεντικούς εκπροσώπους, αλλά και έναν από τους μεγαλύτερους σε δημοτικότητα και αποδοχή Έλληνες καλλιτέχνες, ανεξαρτήτως σκηνής και μουσικού είδους.
Ο 12ος Πίθηκος αποτελεί έναν από τους πιο σημαντικούς εκπροσώπους της ελληνικής hip-hop σκηνής. Μετά από 20 χρόνια επιτυχημένης πορείας συνεχίζει να καινοτομεί και να εντυπωσιάζει με εκρηκτικές ζωντανές εμφανίσεις που τον διατηρούν στην κορυφή του εγχώριου rap game.
Στο απόγειο της καλλιτεχνικής του εξέλιξης 2024, συμμετείχε στο red bull συμφωνεί μια πρωτοποριακή σύμπραξη στην οποία η ραπ συνάντησε τη συμφωνική μουσική. Στη συναυλία που πραγματοποιήθηκε στο Μέγαρο Μουσικής Αθηνών ο 12ος Πίθηκος μαζί με την ορχήστρα σύγχρονης μουσικής της ΕΡΤ υπό τη διεύθυνση του Γιώργου Αραβίδη παρουσίασε μια ανεπανάληπτη μουσική εμπειρία που άφησε το δικό της στίγμα στην ραπ μουσική.
Με σκηνική παρουσία που κάνει αίσθηση και straightforward κοινωνικό στίχο που αγγίζει η Xαρά ακολουθεί μια ανοδική πορεία στο rap game εδώ και 4 περίπου χρόνια αν και έγραψε το πρώτο rap της, μόλις 14 ετών. Έχει μόλις κυκλοφορήσει το ντεμπούτο full album της με τίτλο “Sin City”, το οποίο παρουσιάζει αυτήν την περίοδο ζωντανά σε σκηνές ανά την Ελλάδα με μεγάλη επιτυχία.
Δείτε το πρόγραμμα των εκδηλώσεων του Φεστιβάλ εδώ.
Είσοδος Ελεύθερη!

Δημήτρης Παπαδημητρίου | Φεστιβάλ Από τον Όλυμπο στο Κύμα
2025-08-09 21:00 - 23:00 | Δημοτική Πινακοθήκη Λάρισας – Μουσείο Γ. Ι. Κατσίγρα, Λάρισα
ΔΗΜΟΤΙΚΗ ΠΙΝΑΚΟΘΗΚΗ ΜΟΥΣΕΙΟ Γ. ΚΑΤΣΙΓΡΑ, ΛΑΡΙΣΑ
9 Αυγύστου 2025 | 9.00μ.μ.
Ο συνθέτης Δημήτρης Παπαδημητρίου θα διευθύνει επί σκηνής μια ορχήστρα με εξαίρετους μουσικούς και επί σειρά ετών συνεργάτες του. Ο συνθέτης θα βρίσκεται επί σκηνής και θα διευθύνει την ορχήστρα, τραγουδούν οι Βερόνικα Δαβάκη, ο γιώργος Φλωράκης και ο Πάνος Παπαϊωάννου.
Δείτε το πρόγραμμα των εκδηλώσεων του Φεστιβάλ εδώ.
Είσοδος Ελεύθερη!

Γιώτα Νέγκα | Φεστιβάλ Από τον Όλυμπο στο Κύμα
2025-08-10 21:00 - 23:00 | Λιμάνι Αγιόκαμπου
ΛΙΜΑΝΙ ΑΓΙΟΚΑΜΠΟΥ
10 Αυγούστου 2025 | 9.00μ.μ.
Γιώτα Νέγκα σε μία παράσταση η κατάθεση ψυχής μέσα από τραγούδια τόσο της προσωπικής της δισκογραφίας (Καλατζόπουλος, Καραμουρατίδης, Μωραΐτης κ.α) όσο και κορυφαίων ερμηνευτών και δημιουργών.
Δωρική και δυναμική, με μια αυθεντική μαγκιά αλλά και τρυφερότητα στον τρόπο που εκφέρει τον λόγο της, η αγαπημένη τραγουδίστρια συναντιέται με τους θρύλους του λαϊκού μας τραγουδιού μέσα από τις υψηλής αισθητικής ερμηνείες της.
Το εύρος της φωνής της, ο ηλεκτρισμός που δημιουργεί στη σκηνή, η ευθύτητα και η αβίαστη ερμηνεία της μιλούν κατευθείαν στην καρδιά μας σε ένα πρόγραμμα με αξεπέραστα λαϊκά αλλά και έντεχνα τραγούδια.
Μαζί της ο Κώστας Τριανταφυλλίδης.

Δείτε το πρόγραμμα των εκδηλώσεων του Φεστιβάλ εδώ.
Είσοδος Ελεύθερη!

Μανώλης Φάμελλος, Δώρος Δημοσθένους - Αλέξανδρος Τσιωνάς - 1. VOLTA | Φεστιβάλ Από τον Όλυμπο στο Κύμα
2025-08-12 21:00 - 23:30 | Καστρί Λουτρό
ΚΑΣΤΡΙ ΛΟΥΤΡΟ, ΔΗΜΟΣ ΤΕΜΠΩΝ
12 Αυγούστου 2025 | 9.00μ.μ.

“Με ελαφριά καρδιά”
Ένα ρετρό μουσικό πανόραμα με τους Μανώλη Φάμελλο και Δώρο Δημοσθένους.
Το «Με ελαφριά καρδιά» είναι ένα επικολυρικό και όμως εορταστικό βεριετέ – ένα τρυφερό ρομάντζο και μαζί ένα πανηγυρικό υπερθέαμα με επικεφαλής δύο ερμηνευτές που αγαπούν να παίζουν και να τραγουδούν παρέα…
Όπως και το ομώνυμο μελόδραμα του Μανώλη που κυκλοφόρησε πρόσφατα στη δισκογραφία σε δύο πράξεις μάλιστα, η παράσταση είναι μια μικρή κιβωτός του χρόνου γεμάτη τραγούδια του μεσοπολέμου και όχι μόνο, διασκευασμένα με μεράκι αλλά και άγνοια κινδύνου από σύγχρονα και ανακυκλωμένα υλικά.

“Να γελάς”
Ο γνωστός και πολυαγαπημένος Λαρισαίος ερμηνευτής Αλέξανδρος Τσιωνάς ετοίμασε 8 καινούργια τραγούδια που αγγίζουν την ψυχή με τίτλο «Να γελάς». Μετά την συνεργασία του με τον συνθέτη Χρήστο Λεοντή στον δίσκο «Φλόγα που καίει» επιστρέφει, τώρα πια και με την ιδιότητα του συνθέτη με δικές του δημιουργίες σε στίχους του Κωνσταντίνου Χρυσανθάκη και Δημήτρη Τσιλινίκου.
Μια δουλειά ερωτική προσωπική ξεχωριστή και προσεγμένη σε όλα τα επίπεδα.
Θα τραγουδήσει δικά του τραγούδια καθώς και κάποια αγαπημένα τραγούδια από την Ελληνική δισκογραφία.

1.volta
1.volta ονομάζεται το σύνολο 15 τραγουδιών σε μουσική Βιργινίας Καραγιώργου και στίχους Παναγιώτη Μπλιάκα και Μακάριου Σιγάλα.
Οι κύριοι ερμηνευτές της 1.volta είναι οι: Αμαλία Σδρόλια, Γιάννης Λίταινας, Θάνος Καλαμπάκας και η ίδια η σύνθετης.
Πρόκειται για τραγούδια με μοναδικό χαρακτήρα που σύμφωνα με τη συνθέτη επιχειρείται να αποτυπωθεί το προσωπικό της ύφος με επιρροές από κλασσικά ακούσματα από το έντεχνο, λαϊκό και παραδοσιακό τραγούδι, επιθυμεί να δημιουργήσει αληθινά και γνήσια τραγούδια που χαρακτηρίζονται από την ταπεινή φόρμα, την απλότητα και τη λαϊκότητά τους.
Σκοπός αυτής της ιερής υπόθεσης είναι να δημιουργηθούν τραγούδια που θα εκφράσουν τους ανθρώπους και θα τους κάνουν να ακουμπήσουν την ευαισθησία τους σε αυτά. Οι στίχοι γοητεύουν και υπογράφονται από τους Παναγιώτη Μπαλιάκα και Μακάριο Σιγάλα.
Νικόλας Έξαρχος | πιάνο
Γιάννης Λίταινας | ερμηνεία – λαούτο
Θάνος Καλαμπάκας | ερμηνεία – κιθάρα
Αμαλία Σδρόλια | ερμηνεία
Βιργινία Καραγιώργου | ερμηνεία – πιάνο

Δείτε το πρόγραμμα των εκδηλώσεων του Φεστιβάλ εδώ.
Είσοδος Ελεύθερη!

Γιώργος Δημητριάδης, Κώστας Μπουντούρης - Jukebox | Φεστιβάλ Από τον Όλυμπο στο Κύμα
2025-08-13 21:00 - 23:30 | Καστρί Λουτρό
ΚΑΣΤΡΙ ΛΟΥΤΡΟ, ΔΗΜΟΣ ΤΕΜΠΩΝ
13 Αυγούστου 2025 | 9.00μ.μ.

Κάποια στιγμή οι πορείες θα διασταυρώνονται αναπόφευκτα οι τροχαίες θα γίνονται παράλληλες μοιραία μέσα από τη φιλία αρχικά και κατόπιν μέσα από την συνεπακόλουθη συνεργασία αυτών των 2 αφοσιωμένων «μουσικανθρώπων», αφενός του Γιώργου Δημητριάδη που μετρά δεκαετίες πλέον ενεργούς δισκογραφίες ως τραγουδοποιός και ερμηνευτής των διαχρονικών του τραγουδιών και επιτυχιών όπως το σαν να μην πέρασε μια μέρα, όσα μου έχεις χαρίσει, Ξύπνα! Φτάσαμε, όλα αλλάζουν, Σάββατο, αττικόν blues, τι να σκεφτώ, όσα είναι αληθινά, απ’ το μηδέν, όλοι καλά, Οδύσσεια και μη νομίζεις για να αναφέρουμε μερικά.
Και αφετέρου τώρα μαζί με τον Κώστα Μπουντούρη, τον νέο τραγουδοποιό και παράλληλα εξαιρετικό παραγωγό και ενορχηστρωτή που ανέλαβε την παραγωγή του πιο πρόσφατου άλμπουμ του Δημητριάδη «Οδός Ριανκούρ»

Οι Jukebox δημιουργήθηκαν το 2015 και είναι μια μπάντα που διασκευάζει γνωστά και αγαπημένα τραγούδια (cover band) με έδρα τα Τρίκαλα μέλη της 3 μουσικοί της πόλης με τις ανάλογες σπουδές και πλούσιο βιογραφικό με συμμετοχές και συνεργασίες με μεγάλα μουσικά σχήματα αλλά και θεατρικά project.
Οι Jukebox αποτελούνται από τους:
Κατερίνα Μπαρμπαρούση | φωνή
Γιάννης Καρακαλπακίδης | κιθάρα
Βασίλης Σαμαράς | κιθάρα – φωνή

Δείτε το πρόγραμμα των εκδηλώσεων του Φεστιβάλ εδώ.
Είσοδος Ελεύθερη!
